**Témavezetéssel kapcsolatos együttműködési elvárások - értékelőlap**

Az alábbi kérdőív a témavezetéssel kapcsolatos elvárások tisztázását segíti elő. Az elvárások egyeztetésének javasolt menete a következő:

1. A doktori témavezetésben való megállapodáskor a kérdőív egy példányát a témavezető, egyet pedig a doktorandusz külön-külön, egymástól függetlenül kitölt.
2. Ezután a két fél kölcsönösen megismeri a másik értékelését és beszélnek arról, hogy a különbségeket a jövőben mennyire érzékelik konfliktusosnak, milyen módon tudnak együttműködni, milyen kompromisszumos megoldást tudnak elfogadni.
3. A közösen egyeztetett elvárásokat egy közösen kitöltött kérdőíven rögzítik, amelyet aláírnak.
4. Az aláírt kérdőívet el kell juttatni a programigazgatónak/doktori iskola vezetőnek.

A kérdőív kitöltése:

Kérjük olvassa el az alábbi táblázatokban szereplő állításpárokat. Minden egyes pont egy-egy álláspontot fejez ki, amit a témavezető vagy a doktorandusz képvisel. Kérjük jelölje be, hogy az Ön álláspontja hol helyezkedik el ebben. Az 1-es azt jelenti, hogy teljes mértékben a bal oldali állítással ért egyet, az 5-ös esetében teljes mértékben a jobb oldali állítást vallja magáénak.

| **Ssz** |  | **Értékelés** |  |
| --- | --- | --- | --- |
| 1 | A témavezető felelőssége, hogy kutatási témát válasszon a doktorandusz számára. | 1 2 3 4 5 | A doktorandusz felelőssége témájának meghatározása. |
| 2 | Elsősorban a témavezető dönt arról, hogy milyen elméleti keret és/vagy módszer a leginkább alkalmas a kutatási kérdés megválaszolásához. | 1 2 3 4 5 | A doktorandusznak kell meghatároznia, hogy kutatási kérdését milyen elméleti keret és/vagy módszer segítségével tervezi megválaszolni. |
| 3 | A témavezetőnek kell kialakítania a doktorandusz kutatásának ütemezését (időtervét). | 1 2 3 4 5 | A témavezetőnek engednie kell, hogy a doktorandusz kialakíthassa kutatásának ütemezését (időtervét). |
| 4 | A témavezető felelőssége arra figyelni, hogy az egyetem által nyújtott szolgáltatások (pl. kutatási adatok, szoftverek elérhetősége, igénylése, könyvtári szolgáltatások) ismertek legyenek a doktorandusz számára. | 1 2 3 4 5 | A doktorandusz felelőssége, hogy tájékozódjon az egyetem által nyújtott szolgáltatások (pl. kutatási adatok, szoftverek elérhetősége, igénylése, könyvtári szolgáltatások) igénybevételéről, és elérje azokat. |
| 5 | A témavezető felelőssége, hogy tanácsot adjon azzal kapcsolatosan, hogy a doktorandusznak milyen követelményeket hogyan és mikor kell teljesítenie és hogyan juthat el eredményesen a védésig. | 1 2 3 4 5 | A doktorandusz felelőssége, hogy tájékozódjon azzal kapcsolatosan, hogy milyen követelményeket hogyan és mikor kell teljesítenie, és hogyan juthat el eredményesen a védésig. |
| 6 | A doktorandusz–témavezető kapcsolat tisztán szakmai alapú, és a kettejük közötti személyes kapcsolatot nem kell fejleszteni. | 1 2 3 4 5 | Szoros személyes kapcsolat szükséges a sikeres témavezetői tevékenységhez. |
| 7 | A témavezetőnek rendszeres egyeztetéseket kell kezdeményeznie a doktorandusszal. | 1 2 3 4 5 | A doktorandusznak kell eldöntenie, hogy mikor szeretne találkozni a témavezetőjével. |
| 8 | Az első számú témavezetőnek kell koordinálnia minden kommunikációt a témavezetők és a doktorandusz között. | 1 2 3 4 5 | A doktorandusznak kell koordinálnia minden kommunikációt a témavezetők és a doktorandusz között. |
| 9 | A témavezetőnek rendszeresen ellenőriznie kell, hogy a doktorandusz a megfelelő intenzitással és módon dolgozik-e a feladatain. | 1 2 3 4 5 | A doktorandusznak önállóan, függetlenül kell dolgoznia, és nem kell mérni, hogy hogyan és hol tölti az idejét. |
| 10 | A témavezetőnek kell mérlegelnie, hogy a tézis milyen benyújtási határidőre szülessen meg. | 1 2 3 4 5 | Amíg a doktorandusz kitartóan dolgozik, annyi időt szánhat a disszertáció megírására, amennyit szükségesnek tart. |
| 11 | A témavezető a doktoranduszának minden készülő munkájába betekintést kell nyerjen, hogy biztosíthassa azt, hogy a doktorandusz jó úton halad a doktori cselekmény során. | 1 2 3 4 5 | A doktorandusznak csak akkor kell elküldenie vázlatait a témavezetőjének, ha konstruktív kritikát szeretne kapni a témavezetőtől. |
| 12 | A témavezetőnek szükség esetén segítenie kell a tézis szövegezésében, megírásában, és segítenie kell abban, hogy a doktori értekezésről szóló előadás is világos legyen. | 1 2 3 4 5 | A tézis szövegezésének, megírásának kizárólag a doktorandusz munkáját kell tükröznie, és teljes felelősséget kell vállalnia a doktori értekezésről szól előadással kapcsolatosan is. |
| 13 | A témavezető felelős a tézis színvonalát érintő döntésekért: pl. kutatási kérdések és hipotézisek pontos megfogalmazása, módszertanválasztás és implementáció ellenőrzése, eredmények interpretációja. | 1 2 3 4 5 | A doktorandusz felelős a tézis színvonalát érintő döntésekért: pl. kutatási kérdések és hipotézisek pontos megfogalmazása, módszertanválasztás és implementáció ellenőrzése, eredmények interpretációja. |
| 14 | A témavezető felelős azért, hogy miként ismeri el a doktorandusz és a témavezető hozzájárulását a publikációk megírásához. | 1 2 3 4 5 | A doktorandusznak kell dönteni arról, hogy a témavezetővel írt közös publikációkhoz mekkora a doktorandusz hozzájárulása. |

Forrás: Kiley & Cadman, 1997, Advisory Centre for University Education, The University of Adelaide

“Megismertem és elfogadom a jövőbeli doktorandusz/témavezető értékrendjét és álláspontját és a fentiek ismeretében készen állok az együttműködésre.”

Veszprém, 20…

…...........................

Témavezető

….........................

Témavezető Doktorandusz